**581. stjórnarfundur Búnaðarsambands Eyjafjarðar  
haldinn í Búgarði þriðjudaginn 15.2.2021. kl. 13.**

Mætt á fund, Gunnhildur Gylfadóttir, Birgir H. Arason, Gestur J. Jensson, Helga Hallgrímsdóttir og fyrsti varam. Hákon B. Harðarson.   
Guðmundur Sturluson taldi sig ekki eiga erindi á fundinn þar sem ræða á um skipulag félagslega hluta Bændasamtaka Íslands, sem hann er ekki félagi í.

Boðið var til fundarins af hálfu BÍ, sem þessa dagana ákvað að bjóða öllum aðildarfélögum sínum upp á samræðu vegna tillagna um breytingar á félagskerfinu sem lagðar verða fyrir búnaðarþing eftir rúman mánuð.   
Fulltrúar BÍ voru tengd með fjarfundarbúnaði, sem voru Gunnar Þorgeirsson formaður, Oddný Steina Valsdóttir varaformaður, Vigdís H**ä**sler framkv.stjóri og Guðbjörg Jónsdóttir verkefnastjóri.   
Í upphafi bauð stjórnarfólk BSE Vigdísi velkomna til starfa, en hún tók við sem framkvæmdastjóri BÍ um síðustu mánaðamót.  
Farið yfir fyrirhugaðar breytingar og þær spurningar sem komið höfðu frá BSE (sjá fundargerð 580).   
Í máli stjórnarfólks BÍ kom fram að stærstu breytingarnar verði samkvæmt þeim hugmyndum sem eru uppi, að bændur hafi beina aðild að BÍ og búgreinafélögin komi til með að sameinist BÍ. Með því fyrirkomulagi verði hægt að mynda sterkari heild og sá mannauður sem félög bænda hafa á að skipa nýtist sem best. Yfirstjórn verði markvissari og nýting fjármagns verði eins og best er á kosið. Bændasamtökin verði þá byggð upp af deildum búgreina.  
Búnaðarsambönd verði áfram aðildarfélög BÍ með skilgreind hlutverk, auk þriggja annarra félaga sem ganga þvert á búgreinar. Hugmyndir eru uppi um að félagslega verið landinu skipt upp í 6 svæði sem hafi 1 fulltrúa hvert á Búnaðarþing. Mikilvægi búnaðarsambanda á héraðagrunni er ekki síst til að stuðla að félaslegri vikni og leitast við að mynda heild á hverju svæði. Passa þurfi vel upp á tengingu frá heildarsamtökunum og út í héruð svo það skili sér í grasrótina. Einnig kom fram að æskilegt er að starfsemi RML færist nær þannig að ráðunautar nýtist á fleiri sviðum en nú er.  
Ágætt spjall við fulltrúa BÍ um hvernig best verði að þróa félagskerfið þannig að nýtist sem best.  
Fjarfundi lauk laust fyrir kl. 3.

Í framhaldi af umræðunni var ákveðið að óska eftir fundi með stjórnum búnaðarsambanda í Þingeyjarsýslum þar sem tekið verði til umræðu með hvaða hætti sameiginlegur fulltrúi verði kosinn á Búnaðarþing, eða hvort um nánara samstarf komi til greina og hugsanlega verði hægt að sameina félögin. Framkv.stjóra falið að undirbúa slíkan fund.

Fundi slitið kl. 15.30  
SBH